Diari Oficial de la Generalitat Valenciana


Sumari del DOGV 4359, del 17-10-2002 (2002/10440)

RESOLUCIÓ de 24 de setembre de 2002, del director general d'Urbanisme i Ordenació Territorial, per la qual s'esmenen les deficiències a què es referix l'Acord de la Comissió Territorial d'Urbanisme, de 27 de juny de 2002, i es declara definitivament aprovada la modificació d'antenes de telefonia del Pla General d'Ordenació Urbana de Benetússer.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4359

Data del DOGV
:   17-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/10756


Data del document
:   24-09-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Benetússer
    * pla d'urbanisme
    * telecomunicació

RESOLUCIÓ de 24 de setembre de 2002, del director general d'Urbanisme i Ordenació Territorial, per la qual s'esmenen les deficiències a què es referix l'Acord de la Comissió Territorial d'Urbanisme, de 27 de juny de 2002, i es declara definitivament aprovada la modificació d'antenes de telefonia del Pla General d'Ordenació Urbana de Benetússer. [2002/10890]
  
Atés que s'han esmenat les deficiències a què es referix l'Acord de la Comissió Territorial d'Urbanisme, de 27 de juny de 2002, que afecta la modificació d'antenes de telefonia del Pla General d'Ordenació Urbana de Benetússer, i de conformitat amb el que ordena la Resolució del director general d'Urbanisme i Ordenació Territorial, de data 24 de setembre de 2002, per la qual es declara definitivament aprovada la dita modificació, es procedix a la publicació de l'esmentat acord:
  
?La Comissió Territorial d'Urbanisme de València, en sessió realitzada el 27 de juny de 2002, va adoptar l'acord següent:
  
Vist l'expedient remés per l'Ajuntament de Benetússer referit a la modificació del Pla General que incorpora a este l'Ordenança Reguladora de la Instal·lació, Funcionament i Supressió d'Elements i Equips de Telefonia i Telecomunicacions que Utilitzen l'Espai Radioelèctric, i de conformitat amb els següents:
  
Antecedents de fet
  
Primer
  
El projecte es va sotmetre a informació pública mitjançant Acord del Ple de l'Ajuntament en sessió realitzada el dia 27 de març de 2002. En data 25 d'abril de 2002 va tindre entrada en este Servici Territorial.
  
Es requerix, amb data 17 de juny de 2002, a la corporació local que remeta l'expedient administratiu i còpia de l'acord d'aprovació provisional realitzat després de la publicació.
  
Segon
  
El projecte consta del certificat de l'Acord Plenari de 27 de març de 2002, que justifica la necessitat de redactar l'esmentada ordenança i el text d'esta, que s'incorpora com a annex al vigent Pla General d'Ordenació Urbana.
  
Tercer
  
Els objectius de la modificació són:
  
1) Regular amb una ordenança complementària de les vigents normes urbanístiques, les condicions d'implantació d'elements i equips de telefonia i telecomunicacions en l'àmbit del terme municipal. Estes instal·lacions manquen de regulació en el vigent planejament.
  
2) Portar a terme la finalitat de la suspensió de l'atorgament de llicències per a este tipus d'instal·lacions, iniciada el 29 de març de 2001, que era establir una ordenança que determinara les condicions d'instal·lació i ubicació d'estos equips de telefonia i telecomunicacions.
  
Quart
  
En la documentació remesa per l'Ajuntament s'indica que la corporació ha sol·licitat un informe sobre el projecte a la Conselleria de Sanitat i a la Conselleria d'Educació i Cultura.
  
Amb data 29 de maig de 2002 es va rebre ofici de la Conselleria d'Educació i Cultura, en este s'indicava que l'esmentada modificació no afectava competències d'eixa administració fet pel qual no emetia informe.
  
Amb data 19 de juny de 2002 este Servici Territorial, donada la matèria objecte de Regulació en l'Ordenança, va donar audiència a la Conselleria de Medi Ambient (per a determinar si les esmentades instal·lacions estan afectades o no per la normativa sectorial aplicable en els aspectes ambientals i de qualificació de l'activitat).
  
Finalment, es va donar audiència a la Delegació del Govern (àrees competents del Ministeri de Ciència i Tecnologia i del Ministeri de Sanitat).
  
Cinqué
  
Benetússer disposa de PGOU (adaptació i revisió) aprovat definitivament per la Comissió Territorial d'Urbanisme amb data 26 de setembre de 1989.
  
Sisé
  
La Comissió Informativa de la Comissió Territorial d'Urbanisme de València, en sessió realitzada el 21 de juny de 2002, va emetre informe relatiu al projecte que ens ocupa, complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
Quant a la tramitació prevista en l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), es requerix a la corporació local que remeta l'expedient administratiu i l'acord d'aprovació provisional de la modificació proposada.
  
Segon
  
La còpia de les ordenances remesa per l'Ajuntament ha de diligenciar-se.
  
Tercer
  
L'ordenança regula les condicions d'instal·lació, la ubicació i distància de seguretat de les antenes de telefonia a centres sensibles en el terme municipal i es remet, en uns altres aspectes, a la regulació sectorial aplicable Reial Decret 279/1999, de 22 de febrer, que aprova el Reglament Regulador d'Infraestructures Comunes de Telecomunicacions i al Reial Decret 1.066/2001, de 28 de setembre, que aprova el Reglament sobre les condicions de protecció del domini públic radioelèctric, restriccions a les emissions radioelèctriques i mesures de protecció sanitària enfront de les esmentades emissions (el capítol III de les quals és norma bàsica en tot el territori nacional). Des del punt de vista urbanístic es considera convenient la regulació i concreció, mitjançant esta ordenança, de les condicions d'instal·lació de les estacions de telefonia mòbil en el terme municipal, atés que ordena eixe àmbit i completa el vigent planejament.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de Pla General de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha dit abans, la Comissió Territorial d'Urbanisme, en sessió realitzada el 27 de juny de 2002, acorda supeditar l'aprovació definitiva de la modificació del Pla General d'Ordenació Urbana de Benetússer, fins que la corporació local remeta l'expedient administratiu i l'acord d'aprovació provisional, així mateix ha de diligenciar-se el document.
  
Una vegada esmenats els dits aspectes per l'Ajuntament de Benetússer, procedirà que este done compte d'això al president d'esta Comissió que queda facultat, a l'empara del Decret 137/1990 de 30 de juliol, del Consell de la Generalitat, perquè ordene la publicació de l'acord d'aprovació definitiva en el butlletí oficial sense necessitat de nou acord d'esta Comissió a la qual haurà d'informar posteriorment del que s'ha actuat.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data d'haver rebut la present notificació.
  
Tot això sense perjuí que es puga exercitar qualsevol altre recurs que s'estime oportú.-
  
Amb data 12 de setembre de 2002, els Servicis Tècnics del Servici Territorial d'Urbanisme i Ordenació Territorial examinen la documentació presentada per l'Ajuntament de Benetússer el 6 d'agost de 2002 i informen favorablement esta, es considera complit l'Acord de la Comissió Territorial d'Urbanisme de València de data 27 de juny de 2002.
  
Vistes la legislació urbanística aplicable, així com la Llei de Règim Jurídic de les Administracions Públiques i del Procediment Administratiu Comú i la resta de preceptes de concordant aplicació,
  
El director general d'Urbanisme i Ordenació Territorial considera aprovada definitivament la modificació d'antenes de telefonia del Pla General d'Ordenació Urbana de Benetússer.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data d'haver rebut la present notificació.
  
Tot això sense perjuí que es puga exercitar qualsevol altre recurs que s'estime oportú.
  
València, 24 de setembre de 2002.- El director general d'Urbanisme i Ordenació Territorial: José María Benlliure Moreno.